Nordjyllands Politi har lørdag over middag modtaget to anmeldelser om mulige tricktyve på spil i Grønlænderkvarteret i den sydøstlige del af Aalborg. To kvinder af udenlandsk herkomst har, ifølge vagtchefen forsøgt at skaffe sig adgang hos ældre borgere. - I ingen af tilfældene er de blevet lukket ind og er gået fra stedet, siger vagtchef Mogens Hougesen. De to kvinder beskrives som værende ca. 30 år, ca. 180 cm høje og almindelig af bygning. De bar begge tørklæder, hvor det ene beskrives som værende i brune og røde farver.

Referat:
To udenlandske kvinder forsøger at skaffe sig adgang hos ældre borgere, advarer politiet.